ໄທປະກາດຈະຈັດ ການເລືອກຕັ້ງທົ່ວປະເທດ ໃນວັນທີ່ 3 ເດືອນກໍລະກົດ ປີນີ້
ອາທິດ​ແລ້ວນີ້ ນາຍົກລັດຖະມົນຕີ​ ​ອະພິສິດ ເວດຊາວີວະ ໄດ້ປະກາດຍຸບສະພາຜູ້ແທນ ເພື່ອແຜ້ວທາງໃຫ້ມີການເລືອກຕັ້ງທົ່ວປະເທດ ວັນທີ່ 3 ເດືອນກໍລະກົດນີ້
ໄທໄດ້ປະກາດແຜນການທີ່ຈະຈັດການເລືອກຕັ້ງທົ່ວປະເທດ ກໍຄືການເລືອກຕັ້ງສະພາແຫ່ງຊາດ ຂຶ້ນໃນເດືອນກໍລະກົດຈະມາເຖິງນີ້ ທີ່ຫລາຍຄົນຫວັງວ່າ ຈະນໍາເອົາສະຖຽນລະພາບ ມາສູ່ສະພາບການທາງການເມືອງຂອງປະເທດ ທີ່ກໍາລັງປັ່ນປ່ວນຢູ່ໃ ນເວລານີ້ ແລະກໍຄາດກັນວ່າຈະເປັນການປ່ອນບັດເລືອກຕັ້ງທີ່ສູສີກັນທີ່ສຸດ ລະຫວ່າງພວກຊົນຊັ້ນຫົວກະທິຂອງໄທ ທີ່ນໍາໂດຍພັກປະຊາທິປັດຂອງລັດຖະບານນາຍົກລັດຖະມົນຕີ ອະພິສິດ ເວດຊາຊີວະ ແລະ ພັກ ຝ່າຍຄ້ານທີ່ສະໜັບສະໜຸນໂດຍອະດີດນາຍົກລັດຖມົນຕີ ທັກສິນ ຊິນນະວັດ ຜູ້ສື່ຂ່າວ ວີໂອເອ Daniel Schearf ມີລາຍງານມາຈາກບາງກອກກ່ຽວກັບການເລືອກຕັ້ງດັ່ງກ່າວ ແລະຊ່ອງທາງທີ່ວ່າ ມັນຈະປົວແປງຄວາມແຕກແຍກອັນລໍ້າເລິກທາງດ້ານການເມືອງຂອງໄທນັ້ນ ໄດ້ຫລືບໍ່ ຊຶ່ງທອງປານມີລາຍລະອຽດມາສະເໜີທ່ານ ອາທິດແລ້ວນີ້ ນາຍົກລັດຖະມົນຕີ ອະພິສິດ ເວດຊາວີວະ ໄດ້ປະກາດຍຸບສະພາຜູ້ແທນ ລັດຖະດອນ ເພື່ອແຜ້ວທາງໃຫ້ມີການເລືອກຕັ້ງທົ່ວປະເທດ ໃນວັນທີ່ 3 ເດືອນກໍລະກົດ ທີ່ຈະມາເຖິງນີ້ ໃນຄໍາປະກາດທີ່ບັນທຶກໄວ້ ທີ່ນໍາອອກອາກາດທາງສະຖານີໂທລະພາບແຫ່ງຊາດຂອງ ໄທນັ້ນ ທ່ານອະພິສິດເວົ້າວ່າ ການຫວນກັບຄືນໄປຍັງບ່ອນປ່ອນບັດເລືອກຕັ້ງນັ້ນ ອາດ ສາມາດກອບກູ້ເອົາສະຖຽນລະພາບດ້ານການເມືອງຂອງປະເທດຊາດ ຄືນມາອີກໄດ້ ຊຶ່ງ ທ່ານກ່າວຕໍ່ໄປວ່າ: ເຖິງແມ່ນມີການມອງເບິ່ງສະພາບການໄປໃນແງ່ດີຂອງທ່ານນາຍົກອະພິສິດກໍຕາມ ແຕ່ ພວກນັກວິເຄາະການເມືອທັງຫລາຍກໍຍັງມີຄວາມສົງໃສບໍ່ແນ່ ໃຈກ່ຽວກັບຊ່ອງທາງໃນການທີ່ຈະປົວແປງການແບ່ງແຍກອັນລໍ້າເລິກຂອງຊາດ ທີ່ມີຢູ່ໃນເວລານີ້ໄດ້ ພັກເພື່ອໄທ ຊຶ່ງເປັນພັກຝ່າຍຄ້ານນັ້ນ ແມ່ນໄດ້ຮັບການໜຸນຫລັງໂດຍອະດີດນາຍົກລັດ ຖະມົນຕີ ທັກສິນ ຊິນນະວັດ ທີ່ຖືກຝ່າຍທະຫານໂຄ່ນລົ້ມໃນປີ 2006 ໂດຍການລັດຖະ ປະຫານ ນັບຕັ້ງແຕ່ນັ້ນເປັນຕົ້ນມາ ປະເທດໄທກໍໄດ້ສັ່ນສະເທືອນ ໂດຍການປະທ້ວງ ຫລາຍໆບັ້ນ ແລະຄວາມວຸ້ນວາຍທາງການເມືອງ ຍ້ອນການຍາດແຍ່ງອໍານາດກັນລະ ຫວ່າງພວກຊາວໄທຊົນຊັ້ນສູງທີ່ໜຸນຫລັງໂດຍຝ່າຍທະຫານ ແລະພວກສະໜັບສະໜຸນ ທ່ານທັກສິນ ທ່ານ ທິຕິນັນ ພົງສຸດທິຣັກ ເປັນຜູ້ອໍານວຍການສະຖາບັນຄວາມໝັ້ນຄົງແລະການສຶກສາ ນາໆຊາດ ປະຈໍາມະຫາວິທະຍາໄລຈຸລາລົງກອນທີ່ບາງກອກ ກ່າວວ່າ ພວກຄັດຄ້ານທ່ານ ທັກສິນທັງຫລາຍ ໄດ້ສະແດງໃຫ້ເຫັນເຖິງຄວາມຕັ້ງໃຈຂອງພວກເຂົາເຈົ້າ ທີ່ຈະພະຍາຍາມ ຢ່າງທີ່ສຸດເພື່ອທີ່ຈະປ້ອງກັນ ບໍ່ໃຫ້ພວກສະໜັນສະໜຸນທ່ານທັກສິນໄດ້ກັບຄືນມາກໍາອໍາ ນາດອີກ ທ່ານທິຕິນັນກ່າວວ່າ ຜົນການຢັ່ງສຽງມະຫາຊົນເມື່ອໝໍ່ໆມານີ້ພົບວ່າ ພັກເພື່ອໄທ ຊຶ່ງເປັນພັກ ຝ່າຍຄ້ານນັ້ນ ມີຄະແນນນໍາໜ້າພັກຂອງທ່ານອະພິສິດ ກໍຄືພັກປະຊາທິປັດນັ້ນ ໜ້ອຍນຶ່ງ ເມື່ອປີຜ່ານມານີ້ ພວກປະທ້ວງຫລາຍພັນຄົນ ທີ່ເອີ້ນກັນວ່າກຸ່ມເສື້ອແດງ ຫລື ນປຊ ໄດ້ເຂົ້າ ຍຶດຄອງຫລາຍໆເຂດຂອງນະຄອນຫລວງ ບາງກອກເປັນເວລາ 2 ເດືອນ ຮຽກຮ້ອງໃຫ້ ລັດຖະບານຈັດການເລືອກຕັ້ງທົ່ວປະເທດຄັ້ງ ໃໝ່ ແລະໃຫ້ຢຸດຕິອັນທີ່ພວກເຂົາເຈົ້າກ່າວ ວ່າ ເປັນການປະຕິບັດຢ່າງບໍ່ຍຸຕິທໍາຕໍ່ພວກ ຜູ້ນໍາຫລືແກນນໍາຂອງພວກເຂົາເຈົ້າ ນາຍົກອະພິສິດ ໄດ້ມີຄໍາສັ່ງໃຫ້ຝ່າຍທະຫານ ທໍາການສະຫລາຍຕົວພວກປະທ້ວງເສື້ອແດງ ທີ່ຍັງຜົນໃຫ້ມີການປະທະກັນຢ່າງນອງເລືອດ ມີຄົນເສຍຊີວິດ 90 ຄົນ ສ່ວນຫລາຍແມ່ນ ພວກພົນລະເຮືອນ ທ່ານ Brad Adams ຫົວໜ້າຫ້ອງການປະຈໍາເອເຊຍຂອງອົງການສິ້ງຊອມສິດທິມະນຸດ ຫລື Human Rights Watch ໄດ້ກ່າວຕໍ່ສະມາຄົມນັກຂ່າວຕ່າງປະເທດທີ່ບາງກອກ ເມື່ອສອງອາທິດຜ່ານມານີ້ວ່າ ມາຮອດເວລານີ້ ກໍຍັງບໍ່ມີການສືບສວນໃດໆທີ່ໜ້າເຊື່ອ ຖືໄດ້ກ່ຽວກັບການເສຍຊີວິດຂອງພວກຄົນເຫລົ່ານັ້ນ ທ່ານອາດັມສ໌ກ່າວວ່າ: ພວກຜູ້ນໍາ ຫລືແກນນໍາກຸ່ມເສື້ອແດງທີ່ມີສ່ວນໃນການປະທ້ວງຫລາຍຄົນ ໄດ້ຖືກຕັ້ງຂໍ້ຫາ ວ່າເປັນຜູ້ກໍ່ການຮ້າຍ ແລະດູໝິ່ນກະສັດ ຊຶ່ງມີໂທດຈໍາຄຸກດົນເຖິງ 15 ປີ ແຕ່ວ່າບໍ່ມີທະ ຫານຄົນໃດຖືກຕັ້ງຂໍ້ຫານີ້ ເຖິງແມ່ນມີຫລັກຖານທີ່ພວກກຸ່ມສິດທິຕ່າງໆກ່າວວ່າ ສະແດງ ໃຫ້ເຫັນວ່າພວກທະຫານໄດ້ ສັງຫານພວກປະທ້ວງທີ່ບໍ່ມີອາວຸດຫລາຍຄົນ ນາງ ຣຸ່ງຣະວີ ສະເຫລີມສີປິນໂຢຣັດ ທີ່ເປັນນັກວິເຄາະຂ່າງກ່ຽວກັບຂົງເຂດເອເຊຍຕາ ເວັນອອກສຽງໃຕ້ ໃຫ້ກຸ່ມວິກິດການນານາຊາດ ກ່າວວ່າ ບັນຫາຫລັກໃນປະເທດໄທ ກໍ ແມ່ນການເຂົ້າໄປແຊກແຊງທາງການເມືອງຢູ່ໃນລະບົບຍຸຕິທໍາ ຊຶ່ງເປັນການບ່ອນທໍາລາຍ ສັດທາໃນລັດຖະບານ ຫລືເຮັດໃຫ້ຄວາມເຊື່ອຖືໃນລັດຖະບານ ອ່ອນແອລົງໄປ ນາງ ຣຸ່ງຣະວີ ກ່າວວ່າ ພວກປະທ້ວງເສື້ອແດງກ່າວວ່າ ລັດຖະບານຍັງສືບຕໍ່ປາບປາມ ພວກເຂົາ ເຈົ້າຢູ່ຕະຫລອດມາ ຄືເມື່ອບໍ່ເທົ່າໃດອາທິດຜ່ານມານີ້ ຝ່າຍທະຫານໄດ້ປິດບັນດາສະຖາ ນີວິທະຍຸຊຸມຊົນ ທີ່ເປັນພັນທະ ມິດກັບພວກເສື້ອແດງແລະຈັບ ພວກສະໜັບສະໜຸນຝ່າຍເສື້ອ ແດງຫລາຍຄົນໄປກັກຂັງໄວ້ນໍາ ແຕ່ໃດໆມາແລ້ວ ໄທເປັນປະ ເທດທີ່ມີປະວັດການພົວພັນດ້ານ ການເມືອງ ໂດຍຝ່າຍທະຫານ ຫລາຍທີ່ສຸດ ໂດຍມີການກໍ່ລັດ ຖະປະຫານ ຫລືພະຍາຍາມທີ່ ຈະກໍ່ລັດຖະປະຫານ 18 ເທື່ອ ນັບຕັ້ງແຕ່ປີ 1932 ເປັນຕົ້ນມາ ເຖິງແມ່ນໄດ້ມີຂ່າວລືວ່າທະຫານ ຈະເຂົ້າແຊກແຊງອີກເພື່ອປ້ອງກັນບໍ່ໃຫ້ພວກກຸ່ມເສື້ອແດງຊະນະການເລືອກຕັ້ງເທື່ອໜ້ານີ້ ພວກນາຍທະຫານກອງທັບໄທກໍປະຕິເສດ ຕໍ່ຂໍ້ກ່າວຫາທີ່ວ່າທະຫານຈະກໍ່ລັດຖະປະຫານ ອີກ ທ່ານທິຕິນັນ ນັກວິເຄາະການເມືອງໃນບາງກອກ ທໍານາຍວ່າ ຖ້າບໍ່ມີການປານີປານອມຈາກ ທັງສອງຝ່າຍແລ້ວ ກໍແມ່ນຈະບໍ່ມີວິທີແກ້ໄຂບັນຫາຢ່າງສັນຕິໄດ້ ຕໍ່ສະພາບການຂັດແຍ້ງກັນ ທີ່ເປັນໄປຢູ່ໃນເວລານີ້ ຊຶ່ງທ່ານທິຕິນັນກ່າວຕໍ່ໄປວ່າ ສໍາລັບພາກສ່ວນມະຫາຊົນໄທ ມັນເບິ່ງຄືວ່າມີຄວາມຫວັງໜ້ອຍຫລາຍ ທີ່ວ່າພວກຜູ້ນໍາ ດ້ານການເມືອງ ຈະເຫັນພ້ອມກັບການປານີປານອມກັນເຊັ່ນນັ້ນໄດ້ ການສໍາຫລວດບັ້ນນຶ່ງໃນປີນີ້ ໂດຍມູນນິທິເອເຊຍ ຊຶ່ງເປັນອົງການທີ່ບໍ່ຫວັງຜົນກໍາໄລ ຊີ້ ບອກວ່າ ພວກຄົນໄທຫລາຍກວ່າ 80 ເປີເຊັນ ເຊື່ອວ່າການແຕກແຍກດ້ານການເມືອງ ຂອງປະເທດຊາດ ຈະນໍາໄປສູ່ການກໍ່ຄວາມຮຸນແຮງຕຶ່ມອີກ